મધુસૂદન રાવે ભણવાનું શરૂ કર્યું પછી તેમના જીવનમાં પરિવર્તન આવવાનું શરૂ થયું. માતાપિતાએ આઠ બાળકોમાંથી પહેલા મોટા ભાઈ માધવને શાળામાં બેસાડ્યાં અને પછી અભ્યાસ કરવા માટે મધુસૂદન રાવને પસંદ કર્યા. બંને ભાઈએ સરકારી શાળામાં પ્રવેશ મેળવ્યો અને બહુ મહેનત કરી. મધુસૂદન હંમેશા સારાં ગુણ લાવતા હતા. તે દિવસોમાં ગામની પાસે એક સરકારી સામાજિક કલ્યાણ હોસ્ટેલના વોર્ડન લક્ષ્મી નરસૈયાના કારણે તેમના જીવનમાં નવો વળાંક આવ્યો. લક્ષ્મીએ મધુસૂદનને હોસ્ટલમાં પ્રવેશ અપાવ્યો, જ્યાં મફતમાં રહેવાની અને ખાવાપીવાની સુવિધા હતી. એટલે મધુસૂદનના પિતા માની ગયા. મોટા ભાઈ માધવ અને મધુસૂદન બંને હોસ્ટેલમાં રહીને અભ્યાસ કરવા લાગ્યા.